Lieky
Dobry den, uzvam Neurol 3 x denne 0,25x 0,5 x0,25, Seroxat, Trittico 100mg pred spanim. Mozem si dat aj gujacuran? kontraindikaxie? A co sa tyka vitaninov a minirelov, je nejake obmedzenie, prip. casovy odstup Magnez B6, D, K, rybi olej, rakytnikovy olej vmin C, neuromultivit. Inj B12 1x za tyzd.
Dobrý deň,
ďakujeme za Vašu otázku.
Liek Guajacuran môže v dôsledku prebiehajúcej interakcie s liekom Neurol zosilniť tlmivý účinok Neurolu. V kombinácii s liekom Seroxat sa môže spomaliť jeho premena na neaktívny metabolit, čo sa môže prejaviť zosilneným účinkom Guajacuranu vrátane jeho nežiadúcich účinkov. Z toho dôvodu je vhodné užívanie lieku Guajacuran iba na základe odporúčania lekára.
Medzi uvádzanými vitamínmi a minerálmi nebola pozorovaná klinicky významná interakcia. Ich užívanie je možné bez nutnosti časového odstupu. Vo viacerých prípravkoch sú však prítomné niektoré vitamíny skupiny B. Ak užívanie lieku Neuromultivit a podávanie vitamínu B12 vo forme injekcií nariadil jeden predpisujúci lekár, pravdepodobne zvážil u Vás na základe zdravotného stavu zvýšenú potrebu príjmu uvedených vitamínov. Vysoký dlhodobý príjem vitamínu B6 však nemusí byť prínosný. Podávanie jeho vysokých dávok viac ako 6 mesiacov je spájané s výskytom periférnej senzorickej neuropatie. Ak Vám lekár nenariadil užívanie lieku Magne B6 (aj na základe zisteného nedostatku vitamínu B6), vhodnejšie je podávanie samotného magnézia bez jeho prítomnosti.
Prajem pekný zvyšok dňa.
S pozdravom
PharmDr. Veronika Kiabová